Sjundeå svenska församling

Sjundeå svenska församling eli Siuntion ruotsinkielinen seurakunta on evankelis-luterilainen seurakunta Siuntiossa. Sjundeå svenska församling ja Siuntion suomenkielinen seurakunta muodostavat yhdessä Siuntion seurakuntayhtymän. Seurakunnan pääkirkko on Siuntion Pyhän Pietarin kirkko, jonka se jakaa Siuntion suomenkielisen seurakunnan kanssa. Vuonna 2020 seurakunnassa oli 1 394 jäsentä. Vuonna 2022 jäsenmäärä oli laskenut 1 317:a jäseneen.

Sjundeå svenska församling kuuluu Porvoon hiippakuntaan ja Raaseporin rovastikuntaan.

Siuntion seurakunta päätettiin jakaa Siuntion suomenkieliseen ja ruotsinkieliseen seurakuntaan vuonna 1998. Ennen tätä Siuntiossa toimi vain yksi evankelis-luterilainen seurakunta. Siuntion kirkkoneuvosto valitti päätöksestä korkeimpaan hallinto-oikeuteen. Seurakunta jakautui kuitenkin kahtia vuonna 2000.

Tilat 

 Siuntion Pyhän Pietarin kirkko
 Capella
 Siuntion seurakuntakoti
 Siuntion hyvästijättöhuone
 Friden
 Lugnet
 Postillan kerhotila
 Kyläpaikka -kirppis

Kirkkoherrat 
Seuraavat henkilöt ovat toimineet Siuntion ruotsalaisen seurakunnan kirkkoherroina:

 2000–2011: Eimer Wesström
 2012–2014: Maria Venhola
 2014–: Tom Bergman
 2019– vt. Monica Cleve

Lähteet 

Siuntio
Porvoon hiippakunnan seurakunnat